﻿ UNIVERSITATEA POLITEHNICA TIMIȘOARA Facultatea de arhitectură și urbanism Teorii și metode TEMATIZAREA ÎN PROGRAMELE DE ARHITECTURĂ CONTEMPORANE STUDENT: BOGDAN DIANA-CARMEN UNIVERSITATEA POLITEHNICA TIMIȘOARA BOGDAN DIANA-CARMEN Facultatea de arhitectură și urbanism Teorii și metode Anul VI Eseul se concentrează pe fenomenul de tematizare, un fenomen înfloritor, dar care nu este recent, iar distincția dintre un mediu tematic și unul non tematic ține de perspectivă, și nu de natura fenomenului în sine. S-a observat că interesul în tematizare a ajuns în ultimul timp să dezvolte argumente concentrate pe tematizare ca afacere profitabilă a culturii contemporane, dar există și argumente că acest interes crestut este mai degrabă culturală decât economică. Inițial, tematizarea a apărut în parcurile de distracție Disney și la hoteluri, dorindu-se o evadare din realitate, o trecere către fantastic sau oferirea unui fragment dintr-o altă cultură. Primii care au inteles potențialul tematizării au fost japonezii, care imitau cu mare acuratețe parti din orașe precum Veneția, satisfăcând nevoile populației vârstnice de a călători. Tematizarea este susținută de nevoia consumatorului de a trăi experiențe multidimensionale, obținute prin imagini tridimensionale, sunete, mirosuri, culori, lumina. La nivelul expresiei arhitecturale în cadrul unui discurs coerent obișnuit, orice spațiu poate fi tematizat daca i se atribuie o caracteristică anume sau un mod de folosire a spațiului. Prin exemplele studiate se obervă ca tematizarea atrage indiferent că este o copie a unei realități existente sau o abordare inovativă tematică, însă pentru a obține valoare culturală, artistică și arhitecturală prin tematizare, aceasta trebuie intocmită ca un discurs coerent, logic, care impresionează prin inovație, continuitate și care ar putea să includă tematizarea în viața de zi cu zi, fără a separa mondenitatea de fantezia urmată doar de câstig economic. CUVINTE CHEIE  Tematizare  Consumism  Tehnologie  Cultura  Fantezie Tematizarea, un fenomen înfloritor, a atras atenția multor intelectuali interesați de cultura contemporană. Însă tematizarea nu este un fenomen recent, iar distincția dintre un mediu tematic și unul non tematic ține de perspectivă, și nu de natura fenomenului în sine. Interesul în tematizare a ajuns în ultimul timp să dezvolte argumente concentrate pe tematizare ca afacere profitabilă a culturii contemporane, însă baza acestui interes crestut este mai degrabă culturală [1] decât economică. Pentru a da o definiție tematizării fără prejudecata separării de viața de zi cu zi, se poate spune că aceasta este o structurare a spațiului, a activității sau a unui eveniment pentru a transmite experiențe și trăiri dintr-un trecut, prezent, viitor special sau specific, așa cum este el imaginat. [1] De asemenea, s-a demonstrat prin studii că o experiență tematizată rămâne mai bine [2] întipărită în memorie decât una non tematizată. 2 UNIVERSITATEA POLITEHNICA TIMIȘOARA BOGDAN DIANA-CARMEN Facultatea de arhitectură și urbanism Teorii și metode Anul VI ETAPELE DEZVOLTĂRII TEMATIZĂRII. PRINCIPII Tematizarea a apărut în jurul elementelor ce constituie medii tematice, precum controlul social, divertisment, fantezie, spectacole. Inițial, s-a pornit din afara sferei arhitecturii academice, în cadrul hotelurilor și prin corporația Walt Disney ce a construit parcuri tematice, aceasta ducând la dezvoltarea de cartiere tematice („gated community”). Tematizarea în concepția lui Disney ținea de două proiecte: orasul viitorului (Orlando) și parcul de distracții – primul Disneyland, funcționând doar în aceste parcuri până în anii ’80-’90. În ceea ce privește parcul de distracții, s-a ajuns destul de repede la separarea unor arii tematice. Zona tematică nu este o expoziție, ci un traseu prin care se face o trecere graduală spre lumea fanteziei, prin zone subtematice caracterizate de o deosebită eficiență scenică, implicând și o infrastructură tehnologică imensă. Tematizarea se poate obtine cu efecte simple prin utilizarea formelor simplificate, a culorilor vii, personajele nu trebuie să fie reale, ci doar plauzibile, obținându-se astfel un efect de imersiune prin infantilizare. Mai târziu, dupa apariția cinematografiei, oamenii erau cuprinși de magia filmului prin reproducerea unor scene din filme. Printre primii care și-au dat seama de potențialul economic al tematizării au fost japonezii care, studiind necesitățile propulației și observând dorințele persoanelor de a vedea lumea, reproduc pentru interes turistic, cu un grad mare de acuratețe, părți din orașe, având ca rezultat un succes imens. Las Vegas este un alt exemplu al conceptului, fuzionând programul de cazino cu tematizarea (de exemplu Venice Hotel), bucurându-se si de această dată de succes. Arhitecții au devenit apoi conștienți de tematizare, urmând dezvoltarea imobiliar- comercială, și anume a shopping-mall-urilor, a centrelor de congrese, a cartierelor tematice. În cadrul regenerării mall-urilor accentul pică pe divertisment și tematizare, pe ambient delirant, comerțul devenind o funcțiune anexă. S-a inceput să se construiască și peisaje artificiale tematice (replascape), folosind chiar și sunete, zgomote, mirosuri pentru a-l face să pară cât mai real. Se disting două categorii în cadrul tematizării: cea condusă de corporații și consumatorii contemporani care devin complici în extinderea tematizării pe glob. Pentru corporațiile care concurează pentru consumatorii de spectacole, tematizarea este o strategie de marketing, transformând mondenul într-o realitate atrăgătoare, deci care vinde, satisfacând interesele atât ale corporațiilor, cât și a consumatorilor prin crearea de ecosisteme ce implică acțiuni sociale. [1] Cele mai noi medii tematice au impact asupra tuturor simțurilor umane prin utilizarea unor sisteme multidimensionale. Acestea sunt atractive tocmai datorită nevoii de multidimensionalitate a spațiilor și experiențelor trăite, datorită nevoii de alinare emoțională, simbolică și spirituală, toate acestea fiind satisfăcute în cadrul mediilor tematice prin prezența spațiilor publice, a naturii, a democrației și a altor culturi. Se observă astfel scăderea interesului de a face diferența dintre „real” și „fantastic”, între spațiile de zi cu zi și spațiile tematice, dar mai ales între conceptul de „a fi” și cel de „a trăi”. [1] Un alt mod de abordare a tematizării ar fi prin exprimarea unor întrebări legate de expresia arhitecturală. De exemplu, o curte: are ca tematică privatul, inaccesibilitatea și ascunsul sau deschiderea către public, accesibilitatea și vizibilitatea? La fel, o cameră proiectată într-o casă poate avea ca tematică utilizarea zilnică, utilizarea de către vizitatori sau de către familie. Traiectoriile tematice se pot determina după modul în care oamenii ocupă spațiul sau după modul în care sunt distribuite lumina, sunetul, mirosurile sau decorul. De asemnea, acustica sau sistemul de sunet folosit în clădire, funcțiunea, precum și mesajele scrise de pe o construcție contribuie la sincretismul acesteia. [3] 3 UNIVERSITATEA POLITEHNICA TIMIȘOARA BOGDAN DIANA-CARMEN Facultatea de arhitectură și urbanism Teorii și metode Anul VI EXEMPLE Hotelul Luxor, Las Vegas Hotel Luxor a fost proiectat cu scopul de a direcționa și canaliza dorința consumului către turiști și a-i atrage printre paisajele de factură orientală. Luxor pare un parc tematic Disney în care „structura grijulie a divertismentului și relațiilor sociale înlocuiește contururile intrare în rutină a vieții de zi cu zi” (Sorkin 1992: 226). Natura orientalismului acestui hotel stă într-o puternică segregare a utilizării peisajului arhitectural alăturat și a modului în care turiștii interacționează cu mediul. Prin arta orientalizată, iconografia și arhitectura se încearcă atragerea vizitatorilor pentru a interioriza aceasta experiență culturală, descurajând trecătorii obișnuiți prin aranjamentul fizic. Arhitectura hotelului, dominată de sticla opacă, lipsa luminilor fluorescente, interiorul închis la culoare, pare să contrazică dorința managerială de a facilita un bun acces și delectarea în interiorul hotelului. Cu toate acestea, turistul este atras prin ideea indusă că în interiorul hotelului îl așteaptă aventuri arheologice și descoperirea unei părți din Egipt. Prin incercarea de a imita cât mai bine cultura egipteană, cu ruinele și comorile sale simulate, Luxor devine un muzeu postmodern. Managerii au considerat ca simbolistica arhitecturală trebuie sa fie clară, imediat recognoscibilă și să nu fie abstractă. Simbolistica hotelurilor precum Luxor constituie un imbold pentru consumismul viitor. Bufetul Pharaoh’s Pheast din cadrul hotelului reitereaza consumul excesiv promovat de intregul ansamblu – o foame continua, un apetit nepotolit. Departe de a promova o arhitectură a serenitații din viața de apoi, Luxor devine un model al profitabilității. Muzeul de Artă Cicladică Acest muzeu este unul dintre cele mai importante muzee din Atena și singurul ambasador al civilizației și al artei cicladice. Scopul arhitectului a fost de a-i dezvălui identitatea și de a-l expune publicului larg prin transformarea acestuia într-un „icon” urban nu doar vizual din punct de vedere semantic, ci și 4 UNIVERSITATEA POLITEHNICA TIMIȘOARA BOGDAN DIANA-CARMEN Facultatea de arhitectură și urbanism Teorii și metode Anul VI funcțional, prin mărirea gradului de permeabilitate dinspre stradă spre interiorul clădirii. Fațada principală este amintește de tipologiile de fațadă ale stilului internațional, încătușate în țesutul urban aglomerat. Cea mai mare parte a fațadei este acoperită cu panouri de sticlă reflexivă, care sunt acoperite pe partea interioară cu panouri rigide ce previn pătrunderea razelor solare în sălile de expoziție unde se cer condiții stabile de iluminat, funcția ferestrelor devenind secundară. S-a dorit ca situl și muzeul să își atimgă potențialul, proiectând o fațadă care sa conlucreze cu cea existentă și să evidențieze prezența muzeului în același timp. Fațada propusă este concepută pentru a oferi umbră și intimitate în locațiile dorite, acționând ca un sistem tematic, și constituie o pauză de la ambiguitatea vizuală a agregatului de clădiri ce alcătuiesc fațada străzii. S-a urmărit crearea unei fațade care să plutească asupra străzii pentru a crea un punct de acces inconfundabil, pentru a atrage oamenii de pe stradă, pentru a produce umbră, adăpost și un punct de întâlnire urban. Se creează astfel o nouă intrare ce conectează atriumul inundat de lumină cu strada. Atriumul cu o cafenea și un magazin din apropiere devin destinație de-a lungul traseului, o oază de lumină și vegetație în interiorul unui bloc de clădire, interiorul aflându-se intr-o continua stare de kinetică urbană. Fațada este deschisă în timpul programului de funcționare, lăsând interiorul sa devină o extensie a străzii, și închisă când muzeul se închide. Această miscare periodică devine nu doar un eveniment arhitectonic introducând diverse grade de acces și permeabilitate, dar și un eveniment urban. Aranjamentul atent al elementelor verticale rezolvă anumite probleme de transparență, intimitate și iluminare manifestate în fațada precedentă. Sinteza lineară a fost inspirată de formațiunile naturale de roci cicladice și face aluzie la peisajul fragmentat provenient. Contururile unei figuri antropomorfe este creată prin diferențele topologice ale elementelor verticale, fiind o versiune tectonică a unei figurine de marmură în formă cap, ce face parte din colecția expusă în Muzeul Artei Cicladice. Toate sculpturile cicladice posedă câteva caracteristici – sunt canonice, proporționale și simple – și sunt considerate a fi primele sculpturi din marmură pariană și constituie un punct de inspirație și influență pentru mișcarea minimală modernă. Acest portret cicladic este el insuși o imagine a civilizației și culturii cicladice, dar, cel mai important, este un simbol nemuritor al abilității artei deductive și al simplității ce a influențat 5 UNIVERSITATEA POLITEHNICA TIMIȘOARA BOGDAN DIANA-CARMEN Facultatea de arhitectură și urbanism Teorii și metode Anul VI artiști precum Picasso, Brâncuși sau Moore. Diferențele topologice ale elemetelor fațadei ce formează figura creează un joc de lumină și umbră care se schimbă de-a lungul zilei. Acest tip de tematizare a arhitecturii reușeste într-un mod foarte elegant să atragă vizitatorii prin linii curate, prin reinterpretarea pe fațadă a sculpturii, prin joc de lumină și prin spații de expoziție de calitate, pornind de la caracteristicile și proveniența colecției. Stații de metrou, Stockholm, Suedia Sistemul de stații de metrou din Stockholm este probabil cel mai deosebit din lume, unde 90 din 100 de stații oferă oportunitatea de a vedea diferitele tipuri și direcții ale artei. La pretul unui bilet se pot vedea sculpturi, mozaicuri, instalații de artă, inscripții si reliefuri pornind din anii 1950 pana in 2000. Rețeaua de metrou a orașului este recunoscută ca cea mai mare galerie subterană din lume, fiecare stație având propria expoziție tematică. Unul dintre cele mai interesante proiecte este cel al artistului Karl Anders Aberga Byorka din stația Solna Centrum, unde sunt reprezentați oameni tăind păduri și înlocuindu-le cu case, aceasta fiind cea mai colorată stație. În stația Vreten, apar fragmente de cuburi în podea, tavane și pereți. Stația Kungstradgarden este decorată pe pereți cu picturi specifice peșterilor. În stația T-centralen este decorată cu imagini în alb și albastru, cu motive vegetale și siluete ale constructorilor sistemului de metrou. Stația Hallonbergen este decorată cu desene ale copiilor. Prin tematizarea acestei funcțiuni urbane cu un mare rol funcțional în circulația urbană, se poate spune că arta, fantasticul este inserat în activitatea mondenă comună a tuturor locuitorilor orașului, și anume folosirea metroului. Prin această abordare calitatea vieții este îmbunătățită, arta este pusă la dispoziția oricui, tematizarea devenind parte a realității zilnice. 6 UNIVERSITATEA POLITEHNICA TIMIȘOARA BOGDAN DIANA-CARMEN Facultatea de arhitectură și urbanism Teorii și metode Anul VI ONE OCEAN, Pavilion Tematic, Korea de Sud Acest pavilion a fost construit de-a lungul unei promenade noi, intr-un fost bazin portuar industruial. Urmărind acest spațiu expozițional, promenada apare ca o plajă urbană ce oferă activități de relaxare pentru turiști și locuitori. Conceptul acestei clădiri pleacă de la modul în care percepem oceanul – ca o suprafață infinită și ca adâncime. Urmărind acest concept, volumele se constituie din suprafețe continue ce învelesc cilindri verticali și care mai apoi se desfașoară în suprafețe plane, generând două tipuri de zone pentru expoziție: expoziția multimedia, amplasată în spațiile verticale permite spectatorului o imersiune în tematica aleasă, și nivelurile orizontale ce funcționează ca o expoziție flexibilă a doemniilor legate de cercetare și tehnlogie. Expozițiile din acest pavilion tematic oferă vizitatorilor o imagine de ansamplu și o introducere în tema „The Living Ocean and Coast”. La nivelul volumetric și cel al fațadelor se observă tranziția continuă între elemete opuse. Privit dinspre apă, amplasarea densă a modulelor de expoziție crează o nouă coastă șerpuită. Privit dinpre uscat, clădirea apare ca un landscape artificial cu acoperiș verde și platforme belvedere. Terasele verzi constituie un al treilea spațiu de expozitie. Liniile topografice ale peisajului teraselor se transformă într-o fațadă media kinetică cu lamele movibile în partea dinspre acces. Aceste lamele au ca scot crearea unei experiențe memorabile folosind analogia. Prin închiderea și deschiderea alternativă a lamelelor se creează un efect de valuri pe întreaga suprafață a fațadei. Ziua, aceste lamele controlează cantitatea de lumină ce pătrunde în foaier și în spațiile de expunere. După apus, deschiderea lamelelor este un efect vizual obținut cu ajutorul LED-urilor amplasate pe partea interioară a lamelelor. În acest fel, principiul bionic creează un efect amplu combinând geometria, textura, proprietățile materialelor, lumina. Acest pavilion este un bun exemplu de tematizare a arhitecturii, îmbinând elemente ale limbajului arhitetcural cu inovația tehnologică, toate fiind contopite sub o singură tematică, aceea a oceanului. Astfel, vizitatorul, atras de efectul fațadei, pătrunde într-o lume cu trasee fluide, cu săli mari de expoziție, dar și cu spații mai intime, fiind introdus printr-o manieră stratificată în tematica pavilionului, oferindu-i totodată o experientă memorabilă. 7 UNIVERSITATEA POLITEHNICA TIMIȘOARA BOGDAN DIANA-CARMEN Facultatea de arhitectură și urbanism Teorii și metode Anul VI CONCLUZIE Prin aceste exemple se pot distinge trei tipuri de tematizare. A. Tematizarea pentru divertisment, ca parte a tematizării pentru a trăi, este pompoasă, lipsită de amuzament, caracterizată de kitsch și dorința de câștig economic, încearcând să câștige numele de arhitectură. Cu toate acestea, este evidențiată datorită faptului că este atât cea mai contemporană formă de tematizare, cât și o dezvoltare imobiliară de succes. Tematizarea pentru a trăi implică falsitate dublă atât prin operațiunile formare de imitare a unor arhitecturi cunoscute (Macao, Las Vegas), cât și promisiunea că o asemenea arhitectură va duce la un stil de viață bun, predeterminat. [4] B. Tematizarea multidimensională, care activează toate simțurile într-un carusel al cunoașterii/al aventurii, folosindu-se de imagini tridimensionale, de sunete, de mirosuri, de spațialitatea în sine a arhitecturii create pentru a obține un ambient și o experiență cât mai memorabilă, integrate în viața de zi cu zi (de exemplu la muzee, spații expo, stații de metrou) Cele mai noi medii tematice au impact asupra tuturor simțurilor umane prin utilizarea unor sisteme multidimensionale. Acestea sunt atractive tocmai datorită nevoii de multidimensionalitate a spațiilor și experiențelor trăite, toate acestea fiind satisfăcute în cadrul mediilor tematice prin prezența spațiilor publice, a naturii, a democrației și a altor culturi. Se observă astfel scăderea interesului de a face diferența dintre „real” și „fantastic”, între spațiile de zi cu zi și spațiile tematice, dar mai ales între conceptul de „a fi” și cel de „a trăi”. [1] Prin exemplele studiate, dar și prin dezvoltarea de-a lungul timpului acestui fenomen de tematizare, se obervă ca aceasta atrage oamenii indiferent că este o copie a unei realități existente sau o abordare inovativă tematică, însă pentru a obține valoare culturală, artistică și arhitecturală prin tematizare, aceasta trebuie intocmită ca un discurs coerent, logic, care impresionează prin inovație, continuitate și care ar putea să includă tematizarea în viața de zi cu zi, fără a separa mondenitatea de fantezia urmată doar de câștig economic. Referințe [1]. Fuat Firat, Ebru Ulusoy, Articol „Why Thematization?”, The University of Texas-Pan American, USA [2]. Charles A. Perfetti, Susan R. Goldman, „Discourse Functions of Thematization and Topicalization”, 1975, Kluwer Academic Publishers-Plenum Publishers [3]. Gerard Lukken, Mark Searle, „Semiotics and Church Architecture”, 1993, Kok Pharos Publishing House [4]. William S. Saunders, „The New Architectural Pragmatism: A Harvard Design Magazine Reader”, University of Minnesota Press 8 UNIVERSITATEA POLITEHNICA TIMIȘOARA BOGDAN DIANA-CARMEN Facultatea de arhitectură și urbanism Teorii și metode Anul VI Bibliografie 1. Fuat Firat, Ebru Ulusoy, Articol „Why Thematization?”, The University of Texas-Pan American, USA 2. Charles A. Perfetti, Susan R. Goldman, „Discourse Functions of Thematization and Topicalization”, 1975, Kluwer Academic Publishers-Plenum Publishers 3. Gerard Lukken, Mark Searle, „Semiotics and Church Architecture”, 1993, Kok Pharos Publishing House 4. William S. Saunders, „The New Architectural Pragmatism: A Harvard Design Magazine Reader”, University of Minnesota Press 5. http://books.google.ro/books?id=w8dh-- Lq9EgC&pg=PA198&lpg=PA198&dq=themed+architecture&source=bl&ots=6en30HOYu T&sig=__eDO8tRYa3sqz12EBvdmaabOz8&hl=en&sa=X&ei=GmUCU- 6bJYXOhAfC2ICACA&ved=0CEUQ6AEwBDge#v=onepage&q=themed%20architecture &f=false 15.02.2014, ora 12:30 6. http://www.aasarchitecture.com/2014/01/Museum-of-Cycladic-Art-by-Kois-associated- architects.html 7. http://bashny.net/t/en/92811 8. http://www.visitsweden.com/sweden/Regions--Cities/Stockholm/Culture-in- Stockholm/Stockholm-Metro-art/ 9. http://www.archdaily.com/236979/one-ocean-thematic-pavilion-expo-2012-soma/ 10. http://www.detail-online.com/architecture/topics/one-ocean-thematic-pavilion-for-expo- 2012-018911.html 9 